Príloha č. 4 Výzvy na predloženie ponuky

**(VZOR)**

**ZMLUVA O DIELO**

uzavretá v zmysle § 536 a nasl. zákona č. 513/1991 Zb. Obchodného zákonníka v znení neskorších

predpisov)

**I.**

**Zmluvné strany**

**Objednávateľ:**

Názov: **Obec Čičarovce**

Sídlo : Čičarovce 90, 076 71 Čičarovce

Štatutárny zástupca: Imrich Varga, starosta obce

IČO: 00331449

DIČ: 2020539994

Bankové spojenie: Všeobecná úverová banka, a.s.

Číslo účtu: SK17 0200 0000 0000 0492 4622

telefón: +421 56 6383170

e.mail: [cicarovce@atknet.sk](mailto:cicarovce@atknet.sk)

(ďalej len „Objednávateľ“)

**Dodávateľ:** *(doplní uchádzač)*

Názov:

Sídlo:

Právna forma:

Zapísaný v Obchodnom registri:

Štatutárny orgán:

IČO:

IČ DPH:

DIČ:

Bankové spojenie:

Číslo účtu:

Telefón:

Mobil:

(ďalej len „Dodávateľ“)

**II.**

**Preambula**

Táto zmluva o dielo (ďalej len „Zmluva“) sa uzatvára ako výsledok verejného obstarávania na predmet zákazky **“****Komunitné centrum Čičarovce“** v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „ZVO“). Objednávateľ (verejný obstarávateľ) na obstaranie predmetu tejto zmluvy použil postup podľa § 117 ZVO - Zadávanie zákaziek s nízkymi hodnotami.

**III.**

**Predmet zmluvy**

1. Predmetom Zmluvy je uskutočnenie stavebných úprav pod názvom „Komunitné centrum - Čičarovce“ na pozemku reg. C-KN p.č. 166/13 v k.ú. Čičarovce, okres Michalovce.
2. Dodávateľ sa zaväzuje vykonať dielo podľa projektovej dokumentácie vypracovanej projektantom Ing. Máté Simon – PROING, P.O. Hviezdoslava 56/97, 079 01 Veľké Kapušany a oceneného výkazu výmer a odovzdať ho Objednávateľovi v termíne dohodnutom v tejto Zmluve.
3. Dodávateľ sa zaväzuje vykonať dielo vo vlastnom mene a na vlastnú zodpovednosť.
4. Objednávateľ sa zaväzuje, že dokončené dielo prevezme a zaplatí za jeho zhotovenie dohodnutú cenu.
5. Všetky veci potrebné na zhotovenie diela obstará Dodávateľ, dielo zhotoví na vlastné náklady a na svoje nebezpečenstvo a zodpovednosť.

**IV.**

**Čas plnenia Zmluvy**

1. Dodávateľ je povinný odovzdať plnenie Zmluvy Objednávateľovi do 12 mesiacov odo dňa odovzdania staveniska.
2. Objednávateľ odovzdá stavenisko Dodávateľovi do troch pracovných dní odo dňa nadobudnutia účinnosti Zmluvy.
3. Dodávateľ uvoľní stavenisko do piatich pracovných dní po odovzdaní plnenia Zmluvy Objednávateľovi.
4. Ak Dodávateľ ukončí dielo pred dohodnutým termínom, Objednávateľ prevezme toto dielo pred dohodnutým termínom plnenia v zmysle tejto Zmluvy.
5. Zmluvný termín uvedený v bode 4.1 je termín neprekročiteľný s výnimkou:

* vyššej moci,
* vydania príkazov a zákazov vládnych alebo miestnych správnych orgánov, ak neboli vyvolané situáciou u Dodávateľa.

1. Vyššia moc pre účely tejto Zmluvy znamená nehody bez ľudského zavinenia, štrajky alebo iné priemyselné nepokoje, činy verejného nepriateľa, teroristické činy, vyhlásené a nevyhlásené vojny, blokády, vzbury, povstania, epidémie, zosuvy pôdy, zemetrasenia, búrky, zásahy bleskom, záplavy, povodne, občianske nepokoje, výbuchy a iné podobné nepredvídané udalosti, ktoré sa vymykajú kontrole a ktoré sa nedajú prekonať ani s využitím maximálneho úsilia.
2. Ak Dodávateľ mešká s dodaním podľa zmluvného termínu, bude Objednávateľ žiadať náhradu škody v zmysle § 373 Obchodného zákonníka, pričom zmluva zostáva v platnosti.
3. Dodávateľ je povinný bez meškania písomne oznámiť Objednávateľovi vznik akejkoľvek udalosti, ktorá bráni alebo sťažuje uskutočnenie diela a má za následok predĺženie zmluvného termínu.
4. V prípade zastavenia prác zo strany Objednávateľa budú vykonané práce Dodávateľom vyúčtované podľa stupňa rozpracovanosti a podľa skutočne zdokladovaných nákladov na vykonané práce.

**V.**

**Cena**

1. Za riadne a včasné splnenie záväzkov Dodávateľa vykonať celé Plnenie podľa Zmluvy, Objednávateľ zaplatí Dodávateľovi zmluvnú cenu.
2. Zmluvná cena za dodanie celej zákazky je určená v eurách nasledovne:

cena bez DPH ......................

DPH .........% .....................

cena spolu s DPH ......................

slovom............................................................................................. vrátane DPH

1. Cena diela je stanovená na základe oceneného zadania s výkazom výmer v rámci verejného obstarávania zákazky.
2. Cena predstavuje odplatu za splnenie všetkých zmluvných záväzkov Dodávateľa vyplývajúcich zo Zmluvy a pokrýva tiež všetky a akékoľvek interné či externé náklady alebo výdavky Dodávateľa na splnenie Zmluvy, t.j. na riadne a včasné vykonanie dojednaných Plnení ako aj primeraného zisku.
3. Preddavky na účely úhrady ceny alebo jej časti sa neposkytujú.
4. Zmluvná cena je stanovená ako cena pevná, konečná a nemenná.
5. V prípade ak nastane situácia, ktorá bude potvrdzovať rozpor medzi výkazom výmer a projektovou dokumentáciou, alebo rozpor medzi výkazom výmer a technickými správami, alebo rozpor medzi projektovou dokumentáciou a technickými správami, alebo rozpor medzi výkazom výmer, alebo projektovou dokumentáciou a technickými správami a skutočnosťou, ktoré ani projektant stavby, ani Objednávateľ a ani Dodávateľ pri vynaložení odbornej starostlivosti nepredpokladali pri uzatváraní Zmluvy a po tejto zmene okolností nie je možné spravodlivo požadovať plnenie v pôvodnej cene alebo za pôvodných podmienok, Objednávateľ uzatvorí dodatok ku Zmluve v zmysle § 18 ods. 1 ZVO.

**VI.**

**Platobné podmienky**

1. Preddavky na účely úhrady ceny alebo jej časti sa neposkytujú.
2. Objednávateľ uhradí dodávateľovi cenu za dielo na základe riadne vystavených mesačných faktúr.
3. Faktúra musí obsahovať náležitosti v zmysle ustanovenia § 3a ods. 1 zákona č. 513/1991 Zb. Obchodného zákonníka v znení neskorších predpisov a zákona č. 222/2004 Z. z. o DPH v znení neskorších predpisov aj tieto údaje:

* číslo Zmluvy
* predmet fakturácie
* jednotkovú cenu bez DPH a počet jednotiek vzťahujúcich sa ku každej položke Plnenia, sadzbu DPH vzťahujúcu sa na príslušnú položku plnenia
* deň vzniku práva na zaplatenie ceny alebo jej časti
* cenu bez DPH
* celkovú sumu DPH
* celkovú sumu k úhrade
* dátum splatnosti faktúry
* bankové spojenie a číslo účtu Dodávateľa, kam Dodávateľ požaduje predmetnú faktúru uhradiť.

1. Povinnou prílohou faktúry Dodávateľa je zisťovací protokol, krycí list čerpania a stavebným dozorom odsúhlasený súpis vykonaných prác a dodávok.
2. Faktúra musí byť doručená Objednávateľovi na adresu jeho sídla.
3. Faktúra bude splatná v lehote 60 dní odo dňa jej doručenia Objednávateľovi.
4. Faktúra s povinnými prílohami bude predkladaná v troch vyhotoveniach.
5. Objednávateľ je oprávnený namietať vecnú a formálnu správnosť a úplnosť faktúry či jej povinných príloh najneskôr do 15 dní odo dňa doručenia predmetnej faktúry Objednávateľovi vrátením faktúry s uvedením konkrétnych formálnych či vecných výhrad Objednávateľa voči predmetnej faktúre.
6. Ak Objednávateľ vráti faktúru Dodávateľovi v súlade s bodom 6.12, lehota splatnosti faktúry sa pretrhne a doručením opravenej faktúry Dodávateľa začína plynúť nová lehota splatnosti faktúry.
7. Objednávateľ si splní svoj záväzok zaplatiť cenu alebo jej časť bankovým prevodom v prospech účtu Dodávateľa, ktorý je uvedený v Zmluve. Za deň zaplatenia fakturovanej sumy sa považuje deň pripísania peňažnej sumy na bankový účet Dodávateľa.
8. Všetky peňažné plnenia, cena a iné peňažné sumy v zmysle Zmluvy sú stanovené v mene EURO.
9. Čiastkovými faktúrami bude uhradená cena diela až do výšky 90% z celkovej dojednanej ceny.
10. Čiastka rovnajúca sa 10% z celkovej dojednanej ceny slúži ako kolaudačná rata.
11. Kolaudačná rata bude uhradená na základe daňového dokladu vystaveného zhotoviteľom, v ktorom bude uvedené, že sa ide o konečnú faktúru.
12. Zhotoviteľovi vzniká právo vystaviť konečnú faktúru dňom podpísania protokolu o odovzdaní a prevzatí diela.
13. Pokiaľ objednávateľ prevezme dielo, na ktorom sa vyskytujú vady či nedorobky, bude kolaudačná rata uhradená až po odstránení poslednej z nich.

**VII.**

**Povinnosti zmluvných strán**

1. Dodávateľ je povinný:
   * 1. vykonať dielo s náležitou odbornou starostlivosťou, v súlade so Špecifikáciou podľa Zmluvy, na svoje náklady a na svoje nebezpečenstvo, v dohodnutom čase a mieste plnenia, a v súlade s pokynmi Objednávateľa;
     2. spĺňať všetky kvalifikačné, odborné, technické a iné predpoklady, mať predpísané povolenia a skúšky a spĺňať akékoľvek iné predpoklady stanovené príslušnými právnymi predpismi a záväznými technickými normami pre riadne vykonanie diela a realizovať plnenie len prostredníctvom osôb spĺňajúcich všetky predmetné požiadavky pre vykonanie diela;
     3. pri vykonaní diela dodržiavať bezpečnostné, technické a iné prevádzkové predpisy a smernice Objednávateľa, prípadne iné vnútorné predpisy, s ktorými ho Objednávateľ riadne a včas preukázateľne oboznámil;
     4. zabezpečiť, aby počas realizácie diela nedošlo k nežiaducemu obmedzeniu prevádzky okolitých priestorov a verejných komunikácií a podľa potreby zabezpečiť počas vykonávania diela bezpečnosť a plynulosť cestnej a pešej premávky,
     5. naložiť, odviesť a uložiť na príslušnú organizovanú skládku odpadu stavebný odpad vzniknutý pri plnení diela podľa tejto zmluvy v zmysle zák. č. 79/2015 Z.z. o odpadoch a o zmene a doplnení niektorých zákonov v znení neskorších predpisov,
     6. zabezpečiť, aby všetky prvky, mechanizmy a strojné zariadenia použité na vyhotovenie diela spĺňali požiadavky bezpečnej prevádzky, ako aj zabezpečiť bezpečný technický stav strojných a technologických zariadení používaných na stavbe (predpísané odborné prehliadky a skúšky, atď.),
     7. zabezpečiť vykonanie obhliadky všetkých konštrukcií a prác (aj zakrytých) zhotoviteľa stavebným dozorom a zástupcom objednávateľa výzvou v stavebnom denníku,
     8. za poškodenie alebo zničenie diela alebo jednotlivých častí diela zodpovedať až do odovzdania celého diela podľa tejto zmluvy objednávateľovi,
     9. na všetky zabudované komponenty zabezpečiť potrebné certifikáty a atesty v zmysle legislatívou stanovených požiadaviek,
     10. písomne oznámiť Objednávateľovi bez zbytočného odkladu všetky zmeny týkajúce sa najmä jeho identifikačných a kontaktných údajov uvedených v Zmluve, predmetu činnosti, vstupu do likvidácie, alebo začatia konania podľa Zákona o konkurze a reštrukturalizácii;
     11. včas oznámiť Objednávateľovi všetky prekážky a skutočnosti, ktoré by mohli spôsobiť omeškanie Dodávateľa s riadnym a včasným poskytnutím Plnenia, nemožnosť dodatočnú poskytnutia Plnenia, alebo by odôvodňovali posun záväzného termínu pre poskytnutie Plnenia;
2. Objednávateľ je povinný
   * 1. poskytnúť Dodávateľovi za účelom riadneho vykonania diela v potrebnej dobe nevyhnutnú súčinnosť.

**VIII.**

**Plnenie a preberanie plnenia**

1. Odovzdanie staveniska:
   * 1. Objednávateľ je povinný zabezpečiť Dodávateľovi bezplatné užívanie priestoru staveniska po dobu trvania stavby a dobu potrebnú na vypratanie staveniska.
     2. Dodávateľ si zabezpečí prevádzkové, sociálne, výrobné zariadenia staveniska. Náklady na prevádzku, údržbu a likvidáciu sú súčasťou zmluvnej ceny.
2. Realizácia diela:
   * 1. Dodávateľ svojou činnosťou nesmie narušiť bezpečnosť osôb nachádzajúcich sa v blízkosti staveniska.
     2. Dodávateľ vykonáva činnosti spojené s predmetom diela na vlastnú zodpovednosť podľa zmluvy, pričom rešpektuje technické špecifikácie, právne a technické predpisy, vyhlášky platné v SR, najmä stavebný zákon, zákon o bezpečnosti a ochrane zdravia pri práci, vyhlášku o bezpečnosti práce a technických zariadení pri stavebných a montážnych prácach, zákon o životnom prostredí, zákon o odpadoch a o nakladaní s odpadmi, zákon o ovzduší, zákon o vodách, zákon o požiarnej ochrane, príslušné Slovenské technické normy, zákon č. 264/1999 Z.z. o technických požiadavkách na výrobky a o zmenách a doplnení niektorých zákonov, Všeobecné technické požiadavky kvality stavieb. Zhotoviteľ je povinný preukázateľne poučiť všetkých zamestnancov pracujúcich na stavbe o bezpečnosti a ochrane zdravia pri práci.
     3. Objednávateľ bude organizovať kontrolné dni na stavbe minimálne jedenkrát mesačne.
     4. Materiály, stavebné diely a výrobky zabezpečované Dodávateľom musia byť dokladované certifikátmi v zmysle zákona č. 264/1999 Z.z. o technických požiadavkách na výrobky a posudzovaní zhody a o zmene a doplnení niektorých zákonov
     5. Dodávateľ musí bez meškania a písomne informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu zmluvy.
     6. Funkciu stavbyvedúceho bude ako oprávnená osoba vykonávať ......................................, číslo osvedčenia: ....................
     7. Koordinátora bezpečnosti stavby podľa nariadenia vlády č. 396/2006 Z. z. o minimálnych bezpečnostných a zdravotných požiadavkách na stavenisko bude vykonávať ............................................. .
     8. V prípade, že dôjde k zmene osoby stavbyvedúceho alebo koordinátora bezpečnosti stavby, zhotoviteľ bude povinný túto skutočnosť oznámiť objednávateľovi bez zbytočného odkladu.
3. Stavebný dozor:
   * 1. Objednávateľ, alebo ním poverená osoba pri realizácii stavby podľa zmluvy vykonáva stavebný dozor (§ 46b zákon č. 50/1976 Zb. Stavebný zákon v platnom znení). Za tým účelom má prístup na pracoviská a sklady, kde sa zmluvné výkony a ich súčastí realizujú alebo skladujú. Na vyžiadanie mu musia byť predložené výkresy, vzorky materiálov a iné podklady súvisiace s predmetom zmluvy, ako aj výsledky kontrol kvality - atesty.
     2. Stavebný dozor je oprávnený dať pokyny, ktoré sú potrebné na vykonanie prác podľa zmluvy Dodávateľovi v stavebnom denníku.
4. Stavebný denník:
   * 1. Dodávateľ je povinný odo dňa prevzatia staveniska viesť stavebný denník v jazyku slovenskom, a to v originály a vo dvoch kópiách. Jednu kópiu je povinný uložiť oddelene od originálu, aby bola k dispozícii v prípade straty alebo zničenia originálu. Ďalšiu kópiu stavebného denníka si odoberá stavebný dozor.
     2. Počas pracovnej doby musí byť denník na stavbe trvale prístupný. Povinnosť viesť stavebný denník končí dňom odovzdania a prevzatia prác.
   1. Odovzdanie stavby:
      1. Dielo sa považuje za dodané ak je urobené protokolárne odovzdanie a prevzatie. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, ktoré zabezpečí Dodávateľ. Doklady o týchto skúškach budú podmienkou prevzatia diela.
      2. Prevzatím diela prechádza vlastnícke právo a nebezpečenstvo škody na Objednávateľa.
      3. Prevzatie predmetu diela môže byť odmietnuté pre chyby a to až do ich odstránenia.
      4. Dodávateľ je povinný najneskôr 3 dní vopred oznámiť objednávateľovi, kedy bude dielo pripravené na odovzdanie.
      5. Dodávateľ je povinný pri preberacom konaní odovzdať objednávateľovi:

* osvedčenia o vykonaných skúškach použitých materiálov,
* stavebný denník,
* doklad o nakladaní s odpadmi vzniknutými počas stavby.

Absencia niektorého z týchto dokladov je dôvodom pre nezačatie preberacieho konania.

* + 1. Zápisnicu o prevzatí stavebných prác vyhotoví Objednávateľ, ak nebolo dohodnuté inak.
    2. Ak Objednávateľ odmieta prevzatie diela, je povinný uviesť dôvody. Po odstránení nedostatkov opakuje sa konanie v nevyhnutnom rozsahu a spíše sa dodatok k pôvodnej zápisnici.
    3. Objednávateľ je oprávnený odmietnuť prevzatie stavby v prípade, že stavba nie je dodaná v súlade so zmluvnými podmienkami a má závažné vady a nedorobky, ktoré bránia bezpečnému a plynulému užívaniu diela, až do ich odstránenia.
    4. Vadou sa rozumie odchýlka v kvalite, rozsahu a parametroch diela stanovených touto zmluvou a projektovou dokumentáciou a rozpor so všeobecne záväznými technickými normami a predpismi.
    5. Nedorobkom sa rozumie nedokončená práca oproti projektovej dokumentácii.

**IX.**

**Zodpovednosť za vady a záruky**

1. Dodávateľ zodpovedá za vady diela, ktoré má dielo v čase jeho prevzatia a tiež za vady vzniknuté po prevzatí diela, ak boli spôsobené porušením povinností Dodávateľa.
2. Dodávateľ bude počas záručnej lehoty povinný odstrániť vady diela, na ktoré sa vzťahuje záručná lehota, na svoje náklady a bez zbytočného odkladu po doručení oznámenia o vade diela.
3. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomne do rúk zástupcu Dodávateľa.
4. Dodávateľ telefonicky a taktiež písomne oznámi termín nástupu k odstráneniu vád, ktorý však nesmie byť dlhší ako dva pracovné dni od doručenia písomnej reklamácie.
5. Dodávateľ sa zaväzuje odstrániť reklamované vady do 10 dní od začatia ich odstraňovania, ak nedôjde k písomnej dohode o inom termíne a ku ktorej sa zhotoví obojstranne potvrdený zápis.
6. Ak Objednávateľ v reklamácii výslovne uvedie, že sa jedná o haváriu, je Dodávateľ povinný nastúpiť a zahájiť odstraňovanie vád (havárie) najneskôr do 24 hod po doručení reklamácie (oznámenia).
7. Ak je vada, ktorá podstatne ovplyvňuje použiteľnosť dodávky zavinená Dodávateľom, je Dodávateľ povinný uhradiť Objednávateľovi škodu v zmysle § 373 a nasl. Obchodného zákonníka.
8. Dodávateľ je povinný po odstránení vady vyzvať Objednávateľa na skontrolovanie a potvrdenie splnenia povinnosti odstrániť vadu plnenia.
9. Náklady na odstránenie vád plnenia ako aj preukázateľné náklady Objednávateľa na uplatnenie nárokov z vád plnenia, znáša Dodávateľ.
10. Uplatnením nárokov z vád plnenia nie je dotknutý nárok Objednávateľa na zaplatenie zmluvnej pokuty, náhradu škody alebo iného nároku, ktorý Objednávateľovi v dôsledkom vád plnenia vznikol.
11. Dodávateľ zodpovedá za to, že dielo bude mať po celú záručnú dobu vlastnosti dohodnuté v Zmluve a bude ich možné používať na účel vyplývajúci zo Zmluvy, inak na obvyklý účel vzhľadom na povahu plnenia.
12. Dodávateľ poskytuje na dielo záruku za akosť na dobu 60 mesiacov.
13. Záručná doba začína plynúť prevzatím diela Objednávateľom.

**X.**

**Zmluvné pokuty**

1. V prípade porušenia povinnosti Dodávateľa vykonať celé plnenie riadne a včas podľa Zmluvy, je Objednávateľ oprávnený požadovať od Dodávateľa zaplatenie zmluvnej pokuty vo výške 0,05 % Ceny Plnenia denne.
2. V prípade omeškania Objednávateľa s úhradou faktúry Dodávateľa, má Dodávateľ právo uplatniť si u Objednávateľa nárok na úrok z omeškania v zákonom stanovenej výške platnej k prvému dňu omeškania Objednávateľa, ktorá sa uplatní počas celej doby omeškania Objednávateľa.
3. Pokiaľ Dodávateľ neodstráni nedorobky alebo vady uvedené v zápisnici o odovzdaní a prevzatí diela v dojednanom termíne, Dodávateľ uhradí Objednávateľovi zmluvnú pokutu vo výške 20 EUR za každý nedorobok alebo vadu, u ktorých je v omeškaní a to za každý deň omeškania.
4. Pokiaľ Dodávateľ nenastúpi v stanovenom a dohodnutom termíne, najneskôr však v lehote do dvoch pracovných dní odo dňa doručenia reklamácie objednávateľa k odstraňovaniu reklamovanej vady (prípadne vád), Dodávateľ je povinný uhradiť Objednávateľovi zmluvnú pokutu 25 EUR za každú reklamovanú vadu, na ktorej odstránenie nenastúpil v stanovenej a dojednanej lehote a to za každý deň omeškania.
5. Ak Objednávateľ v reklamácii označí, že sa jedná o vadu, ktorá bráni riadnemu užívaniu diela, prípadne ak hrozí nebezpečenstvo škody veľkého rozsahu (havária), je dojednaná oboma zmluvnými stranami zmluvná pokuta vo výške. t.j. 330 EUR za každú reklamovanú vadu a to za každý deň omeškania.
6. Zmluvné pokuty a úroky z omeškania, dohodnuté touto zmluvou hradí povinná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno vymáhať samostatne.
7. Zaplatením zmluvnej pokuty Objednávateľovi nezaniká právo na náhradu škody, spôsobenej nedodaním diela v dohodnutom termíne a v dohodnutej kvalite.

**XI.**

**Osobitné podmienky plnenia zmluvy - sociálny aspekt**

* 1. Objednávateľ uplatňuje prostredníctvom osobitných podmienok tejto zmluvy sociálny aspekt v súlade s ustanoveniami § 42 ods. 12 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov účinného od 18. apríla 2016 a ustanoveniami § 8a zákona č. 365/2004 Z .z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) a pri realizácii stavebných prác zmluvne zaväzuje Zhotoviteľa realizovať dočasné vyrovnávacie opatrenia.
  2. Dodávateľ sa zaväzuje, že na celú dobu realizácie stavebných prác zamestná podľa zákona č. 311/2001 Z. z. (Zákonník práce) minimálne dve osoby spĺňajúce kumulatívne nasledovné predpoklady:

1. patria k marginalizovanej rómskej komunite a zároveň
2. sú dlhodobo nezamestnaní v zmysle § 8 zákona č. 5/2004 Z. z. o službách zamestnanosti a o zmene a doplnení niektorých zákonov.
3. Objednávateľ sa zaväzuje, že pri hľadaní vhodných uchádzačov o zamestnanie spĺňajúcich kumulatívne predpoklady podľa písm. a) a b) uvedené v bode 11.2 poskytne dodávateľovi potrebnú súčinnosť spočívajúcu v predložení zoznamu osôb, ktoré tieto predpoklady spĺňajú.
4. Ak dodávateľ nevyberie zo zoznamu osôb predloženého Objednávateľom vhodného uchádzača o zamestnanie, je dodávateľ oprávnený zamestnať iné osoby spĺňajúce kumulatívne predpoklady podľa písm. a) a b) uvedených v bode 11.2.
5. Dodávateľ preukáže Objednávateľovi splnenie povinnosti zamestnávať minimálne dve osoby spĺňajúce predpoklady podľa písm. a) a b) bodu 11.2., a to predložením dokumentov preukazujúcich jej splnenie (napr. pracovná zmluva, dohoda o vykonaní práce a podobne, vrátane čestných prehlásení uchádzačov o zamestnanie a potvrdenia z príslušného Úradu práce, sociálnych vecí a rodiny) bezodkladne po začatí stavebných prác.
6. Ak v priebehu plnenia zmluvy dôjde z akéhokoľvek dôvodu ku skončeniu pracovného pomeru s osobou/osobami, ktoré zamestnal Dodávateľ podľa bodu 11.2., je Zhotoviteľ povinný bezodkladne, najneskôr do 7 dní, zamestnať iného uchádzača o zamestnanie spĺňajúceho podmienky podľa tohto článku.
7. V prípade, ak je Dodávateľ s omeškaním povinnosti podľa tohto článku zmluvy, je Dodávateľ povinný zaplatiť Objednávateľovi zmluvnú pokutu vo výške 100,00 EUR za každý deň omeškania.
8. Opakované porušenie povinností podľa tohto článku zmluvy zo strany Dodávateľa, resp. nenapravenie porušenia tohto článku zmluvy Dodávateľom i napriek písomnej výzve Objednávateľa je dôvodom pre odstúpenie od zmluvy pre podstatné porušenie povinností Dodávateľa.

**XII.**

**Ostatné práva a povinnosti**

1. Predmet zmluvy bude spolufinancovaný z Európskeho fondu regionálneho rozvoja v rámci Operačného programu: Ľudské zdroje, Prioritná os: 6. Technická vybavenosť v obciach s prítomnosťou margalizovaných rómskych komunít.
2. Dodávateľ sa zaväzuje strpieť výkon kontroly/auditu súvisiaceho s vykonaním diela kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej Objednávateľom ako prijímateľom nenávratného finančného príspevku za účelom financovania predmetného diela, a to zo strany oprávnených osôb na výkon kontroly/auditu v zmysle Zmluvy o nenávratnom finančnom príspevku a jej príloh vrátane Všeobecných zmluvných podmienok a príslušných právnych predpisov SR, najmä zákona č. 357/2015 Z.z. o finančnej kontrole a audite a o zmene a doplnení niektorých zákonov a poskytnúť týmto orgánom riadne a včas všetku potrebnú súčinnosť. Porušenie tejto povinnosti Dodávateľa je podstatným porušením zmluvy, ktoré oprávňuje objednávateľa od zmluvy odstúpiť.

**XIII.**

**Odstúpenie od zmluvy**

1. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany zhotoviteľa.
2. Zmluvné strany považujú za podstatné porušenie tejto zmluvy najmä, ak zhotoviteľ:

* mešká so splnením zmluvného termínu, dohodnutého v zmluve a ak márne uplynie dodatočne stanovená lehota na plnenie.
* bude preukázateľne vykonávať predmet zmluvy v rozpore s podmienkami dohodnutými v Zmluve (*jedná sa o vady, na ktoré bol Dodávateľ v priebehu vykonávania predmetu zmluvy písomne upozornený Objednávateľom, a ktoré napriek tomuto upozorneniu Dodávateľ neodstránil v primeranej lehote poskytnutej k tomuto účelu),*
* v rozpore so Zmluvou zastavil realizáciu diela, alebo inak prejavuje svoj úmysel nepokračovať v plnení tejto zmluvy,
* bez súhlasu Objednávateľa prevedie všetky, alebo niektoré práva a záväzky vyplývajúce z tejto zmluvy na tretie osoby.

1. Objednávateľ je oprávnený od zmluvy odstúpiť, ak:
   * 1. na majetok Dodávateľa je vyhlásený konkurz, konkurzné konanie bolo zastavené pre nedostatok majetku alebo je Dodávateľovi povolená reštrukturalizácia,
     2. Dodávateľ vstúpi do likvidácie, preruší alebo iným ako vyššie uvedeným spôsobom skončí svoju podnikateľskú činnosť,
2. Dodávateľ je oprávnený od Zmluvy odstúpiť, ak Objednávateľ neplní svoje zmluvné povinnosti a tým Dodávateľovi znemožní vykonávanie prác. Musí však vyzvať Objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy.
3. Odstúpenie musí mať písomnú formu, účinné je dňom jeho doručenia druhej zmluvnej strane. V prípade pochybností má sa za to, že odstúpenie je doručené tretí deň odo dňa jeho odoslania. Odstúpením od Zmluvy zmluva zaniká ku dňu doručenia oznámenia jednej zmluvnej strany o odstúpení od Zmluvy druhej zmluvnej strane.
4. Objednávateľ po odstúpení od Zmluvy ktoroukoľvek stranou, ku dňu odstúpenia od Zmluvy potvrdí cenu všetkých Dodávateľom riadne vykonaných plnení zo Zmluvy, ktoré boli Objednávateľom prevzaté.

**XIV.**

**Záverečné ustanovenia**

1. Pokiaľ v tejto zmluve nebolo dohodnuté inak, vzájomné vzťahy zmluvných strán sa riadia ustanoveniami Obchodného zákonníka a právnymi predpismi SR.
2. Zmeny a doplnky tejto zmluvy je možné robiť len v zmysle príslušných ustanovení ZVO, a to písomnými dodatkami podpísanými oprávnenými zástupcami oboch zmluvných strán.
3. Táto zmluva je vypracovaná v 4 vyhotoveniach, z ktorých 2 vyhotovenia dostane Objednávateľ a 2 vyhotovenia Dodávateľ.
4. Zmluva nadobúda platnosť dňom podpísania oboma zmluvnými stranami.
5. Zmluva má odkladaciu podmienku. Táto zmluva nadobudne účinnosť dňom nasledujúcim po dni jej zverejnenia na webovej stránke obce a po splnení odkladacej podmienky, ktorá spočíva v tom, že dôjde k schváleniu procesu verejného obstarávania Poskytovateľom NFP. V prípade neschválenia procesu verejného obstarávania poskytovateľom nenávratného finančného príspevku, si objednávateľ vyhradzuje právo využiť inštitút odkladacej podmienky a zmluvu anulovať. Podmienkou nadobudnutia účinnosti tejto zmluvy je aj zverejnenie Zmluvy o poskytnutí nenávratného finančného príspevku uzatvorenej medzi objednávateľom ako prijímateľom dotácie a Ministerstvom vnútra SR ako poskytovateľom dotácie. Táto zmluva nadobudne účinnosť deň nasledujúci po dni splnenia vyššie uvedených podmienok.
6. Dodávateľ podpisom tejto zmluvy dáva výslovný súhlas so zverejnením celého znenia tejto zmluvy a jej prípadných dodatkov.

|  |  |
| --- | --- |
| V .........................., ......................... | V Čičarovciach,............................ |
| Za zhotoviteľa  ............................................  meno, priezvisko, titul, funkcia oprávnenej osoby (osôb) uchádzača  podpis a pečiatka | Za objednávateľa  ............................................  Imrich Varga  starosta obce |